Държавен вестник, бр. 82, 2017 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  82
корекции по основание и в размер съгласно 
приложение № 1 от Наредбата за посочване 
на нередности, представляващи основания за 
извършване на финансови корекции, и про­
центните показатели за определяне размера 
на финансовите корекции по реда на Закона 
за управление на средствата от Европейските 
структурни и инвестиционни фондове и при 
съответно спазване на процедурата за нала­
гане на финансови корекции, регламентирана 
в ЗУСЕСИФ.
Чл. 61. (1) Бенефициент, който не е възло­
жител по чл. 5 и 6 от Закона за обществените 
поръчки, след сключване на административ­
ния договор провежда процедура за избор 
на изпълнител по реда на глава четвърта от 
ЗУСЕСИФ и Постановление на Министерския 
съвет № 160 от 1 юли 2016 г. за определяне 
правилата за разглеждане и оценяване на 
оферти и сключването на договорите в про­
цедурата за избор с публична покана от бене­
фициенти на безвъзмездна финансова помощ 
от Европейските структурни и инвестиционни 
фондове (ДВ, бр. 52 от 2016 г.), наричано по-
нататък „ПМС № 160 от 2016 г.“, за разходи 
с прогнозна стойност за:
1. строителство, в т.ч. съфинансирането 
от страна на кандидат, без ДДС, равна или 
по-висока от 50 000 лв.;
2. доставка или услуга, в т.ч. съфинансира­
нето от страна на кандидата, без ДДС, равна 
или по-висока от 30 000 лв.
(2) Държавен фонд „Земеделие“ – Раз­
плащателна агенция, извършва последващ 
контрол за спазване на процедурите за избор 
на изпълнител. 
(3) Последващият контрол се осъществява 
преди извършване на плащане от ДФЗ – РА. 
В случай че се констатират нарушения при 
провеждането на процедурите за избор на 
изпълнител, ДФЗ – РА, може да наложи фи­
нансови корекции, да откаже изплащането 
на безвъзмездната помощ, както и да изиска 
възстановяване на част или цялата финансова 
помощ за разходите, направени в резултат на 
процедурата, проведена незаконосъобразно.
(4) Изпълнителният директор на ДФЗ – РА, 
издава мотивирано решение за налагане на 
финансова корекция по основание и в размер, 
в което определя основанието и размера на 
наложената финансова корекция, съгласно 
приложение № 1 към Наредбата за посочване 
на нередности, представляващи основания за 
извършване на финансови корекции, и про­
центните показатели за определяне размера на 
финансовите корекции по реда на ЗУСЕСИФ. 
Чл. 62. (1) Административният договор, 
включително одобреният с него проект, може 
да бъде изменян и допълван при условията 
на чл. 39, ал. 1, 2 и 3 ЗУСЕСИФ и изрично 
предвидените в самия договор основания. 
(2) Бенефициентът може да подаде искане 
за изменение и/или допълнение на договора 
през ИСУН чрез електронния си профил, 
като към искането се прилагат доказател­
ства, необходими за преценка на неговата 
основателност. 
(3) Не се допуска изменение и/или допъл­
нение на договора, което:
1. засяга основната цел на дейността и/или 
променя предназначението на инвестицията 
съгласно одобрения проект;
2. води до несъответствие с целите, дей­
ностите, изискванията и критериите за оценка, 
определени в тази наредба и административ­
ния договор;
3. води до увеличение на стойността на 
договорената финансова помощ;
4. се основава на изменение на сключе­
ния от бенефициента договор за възлагане 
на обществена поръчка за изпълнение на 
одобрения проект и това изменение е извър­
шено в нарушение на чл. 116 от Закона за 
обществените поръчки;
5. се основава на изменение на сключения 
от бенефициента договор за изпълнение на 
одобрения проект и това изменение е извър­
шено в нарушение на чл. 10 от ПМС № 160 
от 2016 г.
(4) В случай на нередовност или липса 
на документи, както и при необходимост от 
предоставяне на допълнителни документи при 
непълнота или неяснота на заявените данни и 
посочените факти в искането за изменение на 
договора, и с цел да се удостовери верността 
на заявените данни ДФЗ – РА, изисква от бе­
нефициента да представи допълнителни данни 
и/или документи. Бенефициентът представя 
изисканите му данни и/или документи в срок 
до 15 дни от уведомяването.
(5) За дата на получаване на уведомлението 
по ал. 3 се счита датата на изпращането му 
в ИСУН. Срокът започва да тече за бенефи­
циентите от изпращането на уведомлението 
в ИСУН.
(6) В срок до един месец от подаването на 
искането за промяна, а когато са изискани 
документи и/или информация по ал. 4 – до 
14 дни от изтичане на срока за представянето 
им, ДФЗ – РА, одобрява или отказва иска­
ната промяна. Бенефициентът се уведомява 
за мотивите за отхвърлянето на искането, а 
при одобрение в срок до 10 календарни дни 
от получаването на уведомлението трябва 
да се яви в ДФЗ – РА, за сключване на до­
пълнително споразумение към договора. В 
случай че бенефициентът или упълномощено 
от него с нотариално заверено пълномощно 
лице не се яви в посочения срок, правото за 
подписване на допълнителното споразумение 
към договора се погасява.
(7) При искане за промяна на администра­
тивния договор, свързано с конкретен актив 
или услуга, ДФЗ – РА, извършва проверка за 
обоснованост на съответния разход от искането 
въз основа на списък с наименованията на 
активите, дейностите и услугите, за които са 
определени референтни разходи, актуален към 
датата на подаване на искането за промяна.